Φρι Στέιτ Στέιντιουμ

Το Φρι Στέιτ Στέιντιουμ (αφρικάανς: Vrystaatstadion), επίσης γνωστό για λόγους χορηγίας ως Toyota Stadium και παλαιότερα Vodacom Park, είναι γήπεδο στο Μπλούμφοντεϊν της Νότιας Αφρικής, το οποίο χρησιμοποιείται κυρίως για αναμετρήσεις ράγκμπι γιούνιον και ποδοσφαίρου. Αρχικά ανεγέρθηκε για να φιλοξενήσει αναμετρήσεις του Παγκοσμίου Κυπέλλου Ράγκμπι του 1995, ενώ φιλοξένησε κι αναμετρήσεις για το Παγκόσμιο Κύπελλο του 2010.

Οι κύριοι χρήστες, όσον αφορά το ράγκμπι γιούνιον, των γηπεδικών εγκαταστάσεων είναι:
 οι Σέντραλ Τσίταζ, οι οποίοι εκπροσωπούν τις επαρχίες του Φρι Στέιτ και του Νόρδερν Κέιπ στη διεθνή διοργάνωση του Super Rugby.
 οι Φρι Στέιτ Τσίταζ, οι οποίοι συμμετέχουν στην εγχώρια διοργάνωση της Νότιας Αφρικής, το Currie Cup.

Οι κύριοι χρήστες, όσον αφορά το ράγκμπι γιούνιον, των γηπεδικών εγκαταστάσεων είναι:
 η Μπλούμφοντεϊν Σέλτικ, η οποία αγωνίζεται στην εγχώρια Πρέμιερ Σόκερ Λιγκ της Νότιας Αφρικής.

Αθλητισμός και διάφορα γεγονότα

Αφρικανικό Κύπελλο των Εθνών 1996 
Το Φρι Στέιτ Στέιντιουμ ήταν ένα από τα γήπεδα που χρησιμοποιήθηκαν για την διεξαγωγή του Κυπέλλου Εθνών Αφρικής του 1996. Φιλοξένησε συνολικά έξι αναμετρήσεις για την φάση των ομίλων, καθώς και μία αναμέτρηση για τα προημιτελικά της διοργάνωσης:

Κύπελλο Συνομοσπονδιών FIFA 2009 
Το Φρι Στέιτ Στέιντιουμ ήταν ένα από τα γήπεδα που φιλοξένησαν αναμετρήσεις για το Κύπελλο Συνομοσπονδιών 2009.

Παγκόσμιο Κύπελλο 2010 

Πριν από την διεξαγωγή του Παγκοσμίου Κυπέλλου του 2010, ένα δεύτερο διάζωμα προστέθηκε στην κύρια εξέδρα στα δυτικά του αγωνιστικού χώρου, αυξάνοντας την καθαρή χωρητικότητα του γηπέδου από 36.538 σε 40.911 θέσεις. Επιπροσθέτως, νέα τουρνικέ εγκαταστάθηκαν, βελτιώθηκε ο φωτισμός του γηπέδου, ηλεκτρονικοί πίνακες εγκαταστάθηκαν, το ηχητικό σύστημα αναβαθμίστηκε στα απαιτούμενα επίπεδο, ενώ οι εγκαταστάσεις CCTV και ΜΜΕ βελτιώθηκαν.

Το Μπλουμφοντέιν έλαβε χρηματική χορηγία ύψους R221 εκατομμυρίων για τα βελτιωτικά έργα του γηπέδου. Αν και το κόστος των εργασιών ανερχόταν στα R245 εκατομμύρια, ο Δήμος της πόλης αποφάσισε να μην ζητήσει τα υπόλοιπα R24 εκατομμύρια που απαιτούνταν από τον προϋπολογισμό. Οι βελτιωτικές εργασίες ξεκίνησαν τον Ιούλιο του 2007.

Παραπομπές

Εξωτερικοί σύνδεσμοι 

 Bloemfontein - Official Bloemfontein municipality website
 Free State Stadium Pictures
 360 View

Στάδια ποδοσφαίρου στη Νότια Αφρική
Στάδια Παγκοσμίου Κυπέλλου Ποδοσφαίρου 2010